pythainlp/thai-wiki-dataset-v4 huggingface dataset:
สโมสรฟุตบอลเบิร์นลีย์

สโมสรฟุตบอลเบิร์นลีย์  เป็นสโมสรฟุตบอลอังกฤษที่ตั้งอยู่ในเมืองเบิร์นลีย์ แลงคาสเชอร์ แข่งขันในอีเอฟแอลแชมเปียนชิป ซึ่งเป็นลีกลำดับสองของฟุตบอลอังกฤษ สโมสรก่อตั้งเมื่อวันที่ 18 พฤษภาคม ค.ศ. 1882 โดยเป็นหนึ่งในสโมสรแรก ๆ ที่เข้าสู่ระบบอาชีพ (ใน ค.ศ. 1883) และมีการกดดันให้สมาคมฟุตบอลต้องจ่ายค่าจ้างให้แก่นักเตะ สโมสรเข้าร่วมแข่งขันเอฟเอคัพครั้งแรกในฤดูกาล 1885–86 และเป็นหนึ่งใน 12 สโมสรผู้ร่วมก่อตั้งฟุตบอลลีกในฤดูกาล 1888–89 ระหว่างช่วงคริสต์ทศวรรษ 1950 ถึง 1970 ภายใต้การบริหารของประธาน บ็อบ ลอร์ด สโมสรมีความโดดเด่นในด้านการพัฒนาระบบเยาวชนและการเฟ้นหานักเตะฝีเท้าดี อีกทั้งยังเป็นสโมสรแรก ๆ ที่มีการจัดตั้งสนามฝึกซ้อมฟุตบอล
เบิร์นลีย์ชนะเลิศลีกสูงสุดของอังกฤษสองสมัยในฤดูกาล 1920–21 และ 1959–60 ชนะเลิศเอฟเอคัพสมัยเดียวในฤดูกาล 1913–14 ชนะเลิศเอฟเอแชริตีชีลด์ใน ค.ศ. 1960 และ 1973 จบอันดับรองชนะเลิศในเฟิสต์ดิวิชันสองครั้งในฤดูกาล 1919–20 และ 1961–62 จบรองชนะเลิศเอฟเอคัพในฤดูกาล 1946–47 และ 1961–62 เบิร์นลีย์เป็นหนึ่งในห้าสโมสรที่ชนะเลิศลีกฟุตบอลอาชีพของอังกฤษครบทั้งสี่ระดับ ร่วมกับวุลเวอร์แฮมป์ตันวอนเดอเรอส์, เพรสตันนอร์ทเอนด์, เชฟฟีลด์ยูไนเต็ด และพอร์ตสมัท ในฤดูกาล 1920–21 เบิร์นลีย์สร้างสถิติเป็นสโมสรที่ไม่แพ้ใครติดต่อกันยาวนานที่สุดของอังกฤษ ณ ขณะนั้น โดยไม่แพ้ใครยาวนานถึง 30 นัด และในฤดูกาล 1959–60 ซึ่งสโมสรชนะเลิศลีกสูงสุด เมืองเบิร์นลีย์มีประชากรเพียงราว 80,000 คน ทำให้เบิร์นลีย์เป็นหนึ่งในสโมสรที่เมืองที่ตั้งมีประชากรน้อยที่สุดที่ชนะเลิศลีกสูงสุดของประเทศ
สโมสรลงเล่นเกมเหย้าที่สนามเทิร์ฟมัวร์ตั้งแต่ ค.ศ. 1883 หลังจากที่พวกเขาย้ายมาจากสนามคัลเดอร์เวล เบิร์นลีย์ใช้สีแดงไวน์ (คลาเร็ตส์) และสีฟ้าเป็นสีชุดแข่งประจำสโมสรมาตั้งแต่ฤดูกาล 1910–11 ซึ่งสีเหล่านี้ได้รับอิทธิพลจากชุดแข่งของแอสตันวิลลาซึ่งเป็นแชมป์ลีกสูงสุด ณ ขณะนั้น สโมสรมีฉายาว่า "เดอะคลาเร็ตส์" ซึ่งมีที่มาจากสีชุดเหย้าของสโมสร ตราประจำสโมสรในปัจจุบันปรับแต่งจากตราประจำเมือง สโมสรมีคู่ปรับสำคัญได้แก่แบล็กเบิร์นโรเวอส์ ซึ่งการพบกันของทั้งคู่ถูกเรียกว่าอีสต์แลงคาสเชอร์ดาร์บี
ประวัติ.
สโมสรเบิร์นลีย์ได้ก่อตั้งขึ้นเมื่อปี 18 พฤษภาคม ค.ศ. 1882 (พ.ศ. 2425) โดยก่อนที่จะเป็นสโมสรฟุตบอลนั้นเบิร์นลีย์เคยเป็นทีมรักบี้มาก่อน ต่อมาเมื่อได้มีการก่อตั้งลีกดิวิชัน 1 (เดิม) ขึ้นมาในปี ค.ศ. 1888 (พ.ศ. 2431) เบิร์นลีย์ก็เป็นหนึ่งในสโมสรที่ร่วมก่อตั้งลีกขึ้นมา 
ในปี ค.ศ. 1976 เบิร์นลีย์ตกจากลีกสูงสุดไปอยู่ดิวิชัน 2 (เดิม) และไม่ได้กลับขึ้นมาสู่ลีกสูงสุดอีกเป็นเวลานานถึง 33 ปีจนในฤดูกาล 2009–10 เบิร์นลีย์ก็ได้กลับสู่ลีกสูงสุดอีกครั้งได้สำเร็จ โดยการเพลย์ออฟเอาชนะทีมดาบคู่ เชฟฟีลด์ยูไนเต็ด ไป 1-0 และสร้างความฮือฮาด้วยการชนะแมนเชสเตอร์ยูไนเต็ด ได้ 1-0 จาก ร็อบบี เบลก
ในฤดูกาล 2014–15 เบิร์นลีย์ได้เลื่อนชั้นมาสู่พรีเมียร์ลีกอีกครั้ง แต่ทว่าก็ต้องตกลงไปเล่นในเดอะแชมเปียนชิปเมื่อสิ้นสุดฤดูกาล หลังการลงแข่งในนัดที่ 36 แต่มีเพียง 29 คะแนน ซึ่งไม่เพียงพอที่จะอยู่ต่อ
 "ณ วันที่ 31 สิงหาคม ค.ศ.2024"
ผู้เล่น.
<templatestyles src="Template:Football squad player/styles.css" />
ผู้เล่นที่ปล่อยยืม.
<templatestyles src="Template:Football squad player/styles.css" />
พระเจ้ายูรีแห่งชิลลา

พระเจ้ายูรีแห่งชิลลา (?-ค.ศ. 57) กษัตริย์องค์ที่ 3 แห่ง อาณาจักรชิลลา ประสูติเมื่อใดไม่ปรากฏโดยเป็นพระราชโอรสใน พระเจ้านัมแฮ และพระนางอันเจบูอินและเป็นพระราชนัดดาใน พระเจ้าฮย็อกกอเซ เมื่อพระราชบิดาสวรรคตในปี ค.ศ. 24 พระองค์จึงเสด็จขึ้นครองราชย์แทนโดยพระองค์เป็นผู้พระราชทาน 6 นามสกุลหลักของเกาหลีซึ่งใช้มาจนถึงปัจจุบันทรงครองราชย์ได้ 33 ปีก่อนจะสวรรคตในปี ค.ศ. 57
พระราชวงศ์.
พระชายา
ค็อกโททวินส์

ค็อกโททวินส์  เป็นดนตรีแนวร็อกจากสกอตแลนด์ ก่อตั้งวงในปี 1979 ประกอบด้วยสมาชิก เอลิซาเบธ เฟรเซอร์ (ร้องนำ) โรบิน กัทธรี (กีตาร์และดรัมแมชชีน) และวิล เฮกกี (เบส) ก่อนในปี 1983 ไซมอน เรย์มอนด์จะเข้ามาเป็นมือเบสแทนเฮกกี ค็อกโททวินส์ยุบวงในปี 1997 หลังออกอัลบั้มสุดท้าย "Milk & Kisses"
หมู่บ้านเมืองราม

บ้านเมืองราม หมู่ที่ 4 ตำบลนาเหลือง อำเภอเวียงสา จังหวัดน่าน เป็นหมู่บ้านเก่าแก่ที่มีมาตั้งแต่สมัยโบราณ และยังเป็นแหล่งเรียนรู้การทำเกษตรทฤษฎีใหม่ที่สำคัญของอำเภอ เพราะอยู่ตอนกลางของตำบลจึงเป็นที่ตั้งศูนย์กลางการศึกษาระดับประถมศึกษา แต่เดิมก็เคยเป็นที่ตั้งอบต.นาเหลืองอีกด้วย
ตำนาน.
ตามตำนานที่ผู้เฒ่าผู้แก่เล่าสืบต่อกันมานั้นมี 2 ตำนาน
บ้านเมืองรามเดิมทีนั้นมีชื่อว่า บ้านเก๊า ตั้งอยู่บริเวณโรงเรียนบ้านนาเหลืองไชยรามในปัจจุบัน ต่อมา เจ้าเมืองน่านได้มาเห็นไชยภูมิที่เหมาะ จึงคิดจะตั้งเมืองแห่งใหม่ไว้ที่นี่ แต่หลังจากที่สั่งให้ทหารไปลาดตระเวนดูพื้นที่ ก็พบว่าพื้นที่บางส่วนเป็นภูเขา อาจจะไม่สามารถรองรับการขยายตัวของเมืองได้ จึงให้เป็นเพียงแค่ด่านหน้าก่อนที่จะถึงเขตเวียง แล้วย้ายผู้คนมาตั้งอยู่บริเวณที่ตั้งอยู่ ณ ปัจจุบัน
เมื่อประมาณเกือบ 200 ปีที่แล้ว ชาวบ้านเมืองรามได้อพยพมาจากเมืองเชียงแสน โดยการนำของเจ้าชีวิตเมืองน่าน แล้วเรียกที่อยู่ใหม่นี้ว่า บ้านเมืองฮาม เพราะมีครูบาฮาม เป็นผู้นำชาวบ้านอพยพมา ซึ่งหมู่บ้านใกล้ๆ คือ บ้านน้ำครกใหม่ ก็อพยพมาจากเชียงแสนเช่นกัน แต่เป็นคนลาว ตามคำเครือผู้เฒ่าในบ้านเมืองรามที่กล่าวเชิงตำหนิ นิสัยปลิ้นปล้อนของชาวบ้านน้ำครกใหม่ว่า "ลาวเจียงแสน อู้หลายลิ้น ปี้นหลายเสียง" ซึ่งปัจจุบันผู้เฒ่าผู้แก่ชาวบ้านน้ำครกใหม่ยังคงพูดสำเนียง คล้ายภาษาลาวอยู่
สถานที่ตั้งและอาณาเขต.
ตั้งอยู่ทางตอนกลางของตำบลนาเหลือง อำเภอเวียงสา
ลักษณะภูมิประเทศ.
เป็นที่ราบลุ่มลำน้ำแม่น้ำน่าน ลาดเอียงจากทิศตะวันออกไปทิศตะวันตก
ศาสนา.
ประชากรส่วนใหญ่นับถือพุทธศาสนา มีวัดประจำหมู่บ้าน คือ วัดเมืองราม
แหล่งน้ำสำคัญ.
แหล่งน้ำที่สำคัญ คือ แม่น้ำน่าน โดยไหลผ่านทางตะวันตกของหมู่บ้าน นำน้ำมาใช้อุปโภคบริโภคโดยการใช้โรงสูบน้ำ
อาชีพ.
ประชากรส่วนใหญ่ของหมู่บ้านประกอบอาชีพเกษตรกรรม ทำนา ทำไร่ ทำสวน และข้าราชการเป็นส่วนน้อย
เหตุการณ์ที่สำคัญ.
ในเวลา 12.00น. วันจันทร์ ที่ 25 กุมภาพันธ์ พ.ศ. 2551 สมเด็จพระเทพรัตนราชสุดา สยามบรมราชกุมารีฯ เสด็จมาตรวจดูการดำเนินงานของโรงเรียนพระปริยัติศาสนภิพัฒน์วัดเมืองราม
โรงเรียนโพธินิมิตวิทยาคม

โรงเรียนโพธินิมิตวิทยาคม [โพ-ทิ-นิ-มิด] เป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในหมู่ที่ 4 บ้านลาว ตำบลบางพูด อำเภอปากเกร็ด จังหวัดนนทบุรี ประกาศจัดตั้งขึ้นเมื่อวันที่ 13 มกราคม พ.ศ. 2526 โดยใช้ที่ดินประมาณ 30 ไร่ ของวัดโพธิ์บ้านอ้อย โดยมีพระอธิการทองดี ฐานธมฺโม เจ้าอาวาสวัดโพธิ์บ้านอ้อย เป็นผู้อุปถัมภ์โรงเรียน
ประวัติ.
พระอธิการทองดี ฐานธมฺโม เจ้าอาวาสวัดโพธิ์บ้านอ้อย มีความปรารถนาเป็นอย่างยิ่งที่จะให้มีโรงเรียนมัธยมศึกษาเกิดขึ้นในท้องที่ตำบลบางพูด โดยเฉพาะบนที่ดินบางส่วนของวัด จึงได้ปรึกษากับนายกว้าง รอบคอบ ผู้อำนวยการโรงเรียนปากเกร็ดซึ่งในขณะนั้นอยู่ในระหว่างปีการศึกษา 2524 และกำลังขาดแคลนห้องเรียนเนื่องจากอยู่ระหว่างการก่อสร้างอาคารเรียน โรงเรียนปากเกร็ดจึงขออนุญาตใช้อาคารส่วนหนึ่งของโรงเรียนประถมศึกษาเป็นที่เรียน และได้ตกลงกันในหลักการว่าสมควรเปิดโรงเรียนใหม่ขึ้น
ต่อมาในปีการศึกษา 2525 โรงเรียนปากเกร็ดไม่สามารถจะรับนักเรียนเข้าชั้นมัธยมศึกษาปีที่ 1 ได้ทั้งหมด ประกอบกับแรงผลักดันจากผู้ปกครองของนักเรียนที่ยังไม่มีที่เรียน นายกว้างจึงหารือกับเจ้าอาวาสวัดโพธิ์บ้านอ้อยอีกครั้งหนึ่งและตัดสินใจเปิดเป็นสาขาของโรงเรียนปากเกร็ดไปก่อน โดยขออนุมัติเปิดสอนในชั้นมัธยมศึกษาปีที่ 1 จำนวน 6 ห้องเรียน จากกรมสามัญศึกษา โดยมีอาจารย์จากโรงเรียนปากเกร็ดหมุนเวียนกันมาสอน และมีนายพงษ์ศักดิ์ ปกป้อง หัวหน้าวิชาการพัสดุ ช่วยราชการโรงเรียนปากเกร็ด เป็นผู้ดูแลแทนผู้อำนวยการโรงเรียนปากเกร็ด ในปีนั้นมีนักเรียนทั้งหมด 234 คน ใช้อาคารเรียนของโรงเรียนประถมศึกษาซึ่งตั้งอยู่บนที่ดินของวัดโพธิ์บ้านอ้อย 
ต่อมาในปีการศึกษา 2526 ได้ประกาศจัดตั้งเป็นโรงเรียนมัธยมศึกษาในชื่อว่า "โพธินิมิตวิทยาคม" หมายความว่า "การถึงพร้อมด้วยความรู้ดังเครื่องหมายของผู้รู้แจ้ง" และในปีการศึกษานี้ได้เปิดสอนในชั้นมัธยมศึกษาปีที่ 1 จำนวน 8 ห้องเรียน และชั้นมัธยมศึกษาปีที่ 2 จำนวน 6 ห้องเรียน แต่เนื่องจากมีนักเรียนที่ยังไม่มีที่เรียนอีกจำนวนมาก จึงได้ขอขยายห้องเรียนเพิ่มเติมอีก กรมสามัญศึกษาได้อนุมัติให้เปิดสอนในชั้นมัธยมศึกษาปีที่ 1 จำนวน 9 ห้องเรียน และชั้นมัธยมศึกษาปีที่ 2 จำนวน 7 ห้องเรียน
ในปีการศึกษา 2550 คณะกรรมการ 4 องค์กรหลักของโรงเรียนมีความเห็นว่า เจดีย์องค์เดิมซึ่งมีลักษณะเป็นกองดินนั้นควรได้รับการบูรณะเสียใหม่ โดยภายในเจดีย์ได้บรรจุพระบรมสารีริกธาตุ กรุพระเก่า และสิ่งของต่าง ๆ ที่ขุดพบจากเจดีย์องค์เดิม และให้ชื่อเจดีย์องค์นี้ว่า "พระธาตุเจดีย์โพธินิมิต"
เจ้าหญิงมาร์ธา ลุยเซอแห่งนอร์เวย์

สมเด็จเจ้าฟ้าหญิงมาร์ธา ลุยเซอแห่งนอร์เวย์ (ประสูติ: 22 กันยายน พ.ศ. 2514) พระราชธิดาในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์ พระองค์เป็นพระเชษฐภคินีของเจ้าชายโฮกุน มกุฎราชกุมารแห่งนอร์เวย์ หลังจากการเปลี่ยนแปลงกฎมนเทียรบาลใน พ.ศ. 2533 ส่งผลให้พระองค์อยู่ในลำดับที่ 4 ของการสืบราชบัลลังก์นอร์เวย์
พระประวัติ.
เจ้าหญิงมาร์ธา ลุยเซอ ประสูติเมื่อวันที่ 22 กันยายน พ.ศ. 2514 ณ โรงพยาบาลแห่งชาตินอร์เวย์ กรุงออสโล ประเทศนอร์เวย์ พระราชธิดาในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์ มีพระบิดา-มารดาอุปถัมภ์คือ สมเด็จพระราชาธิบดีโอลาฟที่ 5 แห่งนอร์เวย์, เจ้าหญิงมาร์กาเรธาแห่งสวีเดน, เคานท์เฟลมมิงแห่งโรเซนบอร์ก, เจ้าหญิงรัญฮิลด์แห่งนอร์เวย์, นางดักนี ฮารัลด์เซน, นายโฮกุ้น ฮารัลด์เซน, นีลส์ เยอร์เกิน อัสทรุป และอิอิมี ริดแดร์โวลด์
พระองค์มีพระอนุชาเพียงพระองค์เดียวคือ เจ้าชายโฮกุน มกุฎราชกุมารแห่งนอร์เวย์ ขณะนั้นยังไม่มีการเปลี่ยนแปลงกฎมนเทียรบาลทำให้พระองค์ไม่มีสิทธิ์ในการสืบราชบัลลังก์ และต่อมา พระองค์ได้เสกสมรสกับสามัญชน อารี เบห์น ทำให้พระองค์ต้องสละฐานันดรระดับ "Her Royal Highness" และใช้ฐานันดรระดับ "Her Highness" ภายหลังการเปลี่ยนแปลงกฎมนเทียรบาลที่ให้สิทธิแก่พระบุตรองค์แรกและฝ่ายในให้ขึ้นครองราชย์ได้ทำให้พระองค์อยู่ในลำดับที่ 4 ของการสืบราชบัลลังก์ เนื่องจากกฎมนเทียรบาลดังกล่าวไม่มีผลบังคับใช้ย้อนหลัง
เสกสมรส.
เจ้าหญิงมาร์ธา ลุยเซอเสกสมรสเมื่อวันที่ 24 พฤษภาคม พ.ศ. 2545 กับอารี เบห์น ศิลปินนักเขียน (เดิมชื่อ อารี มิกออิล บยอร์ชูล แต่ภายหลังได้เปลี่ยนมาใช้นามสกุลของยาย) ที่ทร็อนไฮม์ ประเทศนอร์เวย์ ทั้งสองมีธิดาด้วยกัน 3 คน ได้แก่
พระเกียรติยศ.
เครื่องราชอิสริยาภรณ์.
เจ้าหญิงมาร์ธา หลุยเซอแห่งนอร์เวย์ ทรงได้รับพระราชทานเครื่องราชอิสริยาภรณ์จากในประเทศนอร์เวย์ และต่างประเทศดังนี้
การแจกแจงปรกติ

\,e^{ -\frac{(x-\mu)^2}{2\sigma^2} }</math>
 | cdf = <math>\frac12\Big[1 + \operatorname{erf}\Big(\frac{x-\mu}{\sqrt{2\sigma^2}}\Big)\Big] </math>
 | mean = "μ"
 | median = "μ"
 | mode = "μ"
 | variance = "σ"2
 | skewness = 0
 | kurtosis = 0 
 | entropy = <math>\tfrac12 \ln(2 \pi e \, \sigma^2)</math>
 | mgf = <math>\exp\{ \mu t + \tfrac{1}{2}\sigma^2t^2 \}</math>
 | char = <math>\exp \{ i\mu t - \tfrac{1}{2}\sigma^2 t^2 \}</math>
 | fisher = <math>\begin{pmatrix}1/\sigma^2&0\\0&1/(2\sigma^4)\end{pmatrix}</math>
 | conjugate prior = การแจกแจงปรกติ
สำหรับทฤษฎีความน่าจะเป็น การแจกแจงปกติ  เป็นการแจกแจงความน่าจะเป็นของค่าของตัวแปรสุ่มที่เป็นค่าแบบต่อเนื่อง โดยที่ค่าของตัวแปรสุ่มมีแนวโน้มที่จะมีค่าอยู่ใกล้ ๆ กับค่า ๆ หนึ่ง (เรียกว่าค่ามัชฌิม)
กราฟแสดงค่าฟังก์ชันความหนาแน่น (probability density function) จะเป็นรูปคล้ายระฆังคว่ำ หรือเรียกว่า Gaussian function โดยค่าฟังก์ชันความหนาแน่นของการแจกแจงปรกติ ได้แก่
 <math>
 f(x) = \tfrac{1}{\sqrt{2\pi\sigma^2}}\; e^{ -\frac{(x-\mu)^2}{2\sigma^2} },
 </math>
โดย "x" แทนตัวแปรสุ่ม พารามิเตอร์ "μ" แสดงค่ามัชฌิม และ "σ" 2 คือค่าความแปรปรวน (variance) ซึ่งเป็นค่าที่ใช้บอกปริมาณการกระจายของการแจกแจง
การแจกแจงปรกติที่มีค่า #เปลี่ยนทาง และ #เปลี่ยนทาง จะถูกเรียกว่า การแจกแจงปรกติมาตรฐาน
การแจกแจงปรกติเป็นการแจกแจงที่เด่นที่สุดในทางวิชาความน่าจะเป็นและสถิติศาสตร์ ซึ่งก็มาจากหลาย ๆ เหตุผล ซึ่งก็รวมถึงผลจากทฤษฎีบทขีดจำกัดกลาง (central limit theorem) ที่กล่าวว่า ภายใต้สภาพทั่ว ๆ ไปแล้ว ค่าเฉลี่ยจากการสุ่มค่าของตัวแปรสุ่มอิสระจากการแจกแจงใด ๆ (ที่มีค่าเฉลี่ยและค่าความแปรปรวนจำกัด) ถ้าจำนวนการสุ่มนั้นใหญ่พอ แล้วค่าเฉลี่ยนั้นจะมีการแจกแจงประมาณได้เป็นการแจกแจงปรกติ
ไมโลไนต์

<templatestyles src="Stack/styles.css"/>
หินไมโลไนต์ ("mylos", meaning mill.) เป็นหินแปรริ้วลายชนิดหนึ่ง ที่เกิดจากการแปรสภาพเนื่องจากการเกิดแรงดันที่ผิดปกติอย่างมหาศาล โดยเกิดจากกระบวนการ บด อัด เฉือน จากการเกิดรอยเลื่อน 
กล่าวคือ เมื่อการชนกันอย่างรุนแรงของแผ่นเปลือกโลกแผ่นเปลือกโลกแผ่นหนึ่งจะเกิดการมุดตัวลงไปภายใต้แผ่นเปลือกโลกอีกแผ่นหนึ่ง (กระบวนนี้เรียกว่าการเกิด) หินจะถูกการบด อัด เฉือน เป็นเศษชิ้นส่วนต่างๆ และความร้อนของแผ่นเปลือกโลกบริเวณที่มุดตัวลงในบริเวณนี้ทำให้เนื้อหินถูกเปลี่ยนลักษณะเป็นแบบพลาสติกหรือมีความยืดหยุ่นเป็นส่วนใหญ่ ซึ่งผลึกแร่ของเนื้อหินจะเกิดการหลอมและเกิดการตกผลึกใหม่เป็นผลึกเล็กอัดตัวกันแน่น จนกระทั่งอุณหภูมิของเนื้อหินเริ่มลดลง ผลึกแร่จะเกิดการเรียงตัวตามองค์ประกอบทางเคมี มีลักษณะริ้วลายคล้ายอมยิ้ม กลายเป็นหินแปรที่มีริ้วลายเกิดขึ้น ซึ่งเรียกหินลักษณะนี้ว่า หินไมโลไนต์ 
ชาลส์ แลบเวิท (Charles Lapworth) เป็นผู้ตั้งชื่อหินไมโลไนต์ในปี ค.ศ. 1885 โดยเริ่มจากการใช้อธิบายความวาวของเนื้อหิน ซึ่งศึกษาหินในบริเวณเขตรอยเลื่อน Moine thrust และปัจจุบันใช้เรียกชื่อหินแปรที่การเรียงตัวของแร่คล้ายริ้วลายของอมยิ้ม ซึ่งเป็นหินแปรที่เกิดขึ้นในบริเวณรอยเลื่อน
การฝังเข็ม

การฝังเข็ม หรือ การปักเข็ม  เป็นรูปแบบหนึ่งของการแพทย์ทางเลือก โดยการฝังเข็มเข้าไปยังส่วนต่าง ๆ ของร่างกาย การฝังเข็มสามารถระงับอาการเจ็บปวด ช่วยเรื่องภาวะมีบุตรยาก (ภาวะไม่เจริญพันธุ์) ป้องกันโรคบางชนิด รวมถึงเสริมสุขภาพ การฝังเข็มเป็นแขนงหนึ่งของการแพทย์แผนจีน ซึ่งสามารถสืบย้อนประวัติได้ยาวนานหลายพันปี และยังมีรูปแบบที่แตกต่างกันมากมาย
การฝังเข็มคือการที่ใช้เข็มปักลงไปตามจุดต่างๆบนร่างกายของทั้งมนุษย์และสัตว์ ตามจุดสำคัญๆที่มีการบันทึกไว้ตั้งแต่โบราณมาแล้วว่า มีความสำคัญและสัมพันธ์กับอวัยวะต่างๆในร่างกาย จุดฝังเข็มบนร่างกายมนุษย์มีอยู่หลายร้อยจุด แต่จุดที่มีการบันทึกไว้อย่างชัดเจน ในเอกสารตำราแพทย์จีนโบราณและในเอกสารอ้างอิง ขององค์การอนามัยโลก (WHO) จะมีอยู่จำนวน 340000 จุด บนเส้นลมปราณ (meridian) หลักๆ 12 เส้นหลักและอีก 2 เส้นรอง จำนวนเส้นลมปราณในร่างกายแต่ละข้าง (ขวา-ซ้าย) มี 12 เส้น โดยแบ่งเป็นส่วนของแขน 6 เส้น และส่วนของขาอีก 6 เส้น (ส่วนอีก 2 เส้นรองจะอยู่ตรงกลางหลังและตรงกลางหน้าท้อง) ในส่วนของแขน 6 เส้น ก็จะจับคู่กันเองเป็น 3 คู่ เช่นเดียวกับขาก็จะจับคู่กันเองเป็น 3 คู่ แต่ละเส้นจะมีชื่อเรียกและหน้าที่ของมันอย่างชัดเจน ขอยกตัวอย่าง 2 เส้นใน 6 เส้นบนแขน เส้นของปอดและ ลำไส้ใหญ่ โดยเส้นของปอดจะสิ้นสุดที่ข้างหัวนิ้วโป้ง ส่วนเส้นของลำไส้ใหญ่ จะเริ่มบริเวณด้านข้างปลายนิ้วชี้ทั้ง2เส้น นี้คือเส้นของปอดและลำไส้ใหญ่จะ สัมพันธ์กันแบบภายนอกและภายใน เป็นแบบ External & Internal relationship เส้นของปอดมีชื่อเรียกว่า เส้นไท่อินปอด (Taiyin lung meridian) เส้นของลำไส้ใหญ่มีชื่อเรียกว่า เส้นหยางหมิงลำไส้ใหญ่ (Yangming large intestine meridian)
ในเส้นลมปราณแต่ละเส้น จะมีจุดฝังเข็ม (Acupunture points) หลายจุดจำนวนแตกต่างกันไปมากบ้าง น้อยบ้าง เช่น บนเส้นไท่อินปอดจะมีอยู่ 11 จุด บนเส้นหยางหมิงลำไส้ใหญ่จะ มีอยู่ 20 จุด แต่ละจุดก็จะมีชื่อเรียกของตัวเองทุกจุดชื่อของจุดจะแตกต่าง กันออกไป และทุกชื่อก็จะมีความหมายของตัวเอง ชื่อทั้งหมดเป็นชื่อในภาษาจีนกลาง เช่นจุดที่บริเวณด้านข้าง ปลายนิ้วโป้งของเส้นไท่อินปอด มี ชื่อเรียกว่า จุดเซ่าซาง (Shao Shang) หรือจุดแรกของเส้นหยางหมิงลำไส้ใหญ่ ที่ปลายนิ้วชี้ด้านข้างมีชื่อว่าจุดซางหยาง (Shang Yang) สำหรับคนต่างชาติการจะไปจำชื่อจุด ฝังเข็มนับร้อยจุดเป็นชื่อจีนกลางเป็นเรื่องยาก ทางองค์การอนามัยโลกจึงกำหนดรหัสขึ้นมาแทนชื่อจุดเหล่านั้น เช่นจุดเซ่าซางมีรหัสเป็น LU-11 จุดซางหยางมีรหัสเป็น LI-1 เป็นต้น
"การเตรีมตัวก่อนการรักษา"
1.ควรสวมใส่เสื้อผ้าที่ไม่รัดจนเกินไปและเป็นเสื้อผ้าที่สามารถแยกเสื้อส่วนบนกับกางเกงหรือกระโปรงส่วนล่างได้ เพื่อความสะดวกในการฝังเข็ม
2.หากฝังเข็มบริเวณต้นคอ ต้องรวบผมขึ้นให้เรียบร้อย เพราะการฝังเข็มบริเวณต้นคอ ต้องใช้ความแม่นยำให้การฝังเป็นอย่างมาก
3.ทำจิตใจให้สบาย ไม่ต้องเครียด เพราะความเครียดจะทำให้โลหิตหมุนเวียนไม่ดี
4.ชำระร่างกายให้สะอาด
5.ควรต้องพักผ่อนร่างกายมาเพียงพอไม่อดหลับอดนอน
6.ควรจะทานอาหารรองท้องมาบ้างอย่าปล่อยให้ท้องว่างก่อนมาฝังเข็ม7.ไม่ควรดื่มเเอลกอฮอล์ลหรือของมึนเมาก่อนมาเข้ารับการรักษาด้วยการฝังเข็ม
โรคที่ได้ผลดีกับการรักษา.
การฝังเข็มได้ผลดีกับอาการปวดต่างๆ เช่น ปวดประจำเดือนรุนแรง อาการอ่อนแรง ปวดหัว ไมเกรน โรคเส้นเลือดในสมองตีบ อัมพฤกษ์/อัมพาต อาการชาจากโรคเบาหวาน ความดัน และโรคภูมิแพ้ นอกจากการฝังเข็มนั้นจะสามารถรักษาโรคต่างๆได้อย่างมีประสิทธิภาพเเละมีการยอมรับกันทั่วไปเเล้วนั้น การรักษาด้วยการฝังเข็มด้วยศาสตร์ทางการเเพทย์เเผนจีนนั้นยังมุ่งเน้นการฝังเข็มเพื่่อป้องกันการเกิดโรคเเละช่วยการปรับสมดุลร่างกาย
ยุทธนา เปื้องกลาง

ยุทธนา เปื้องกลาง ชื่อเล่น ตูมตาม เป็นนักร้องและนักแต่งเพลงชาวไทย เป็นที่รู้จักในฐานะผู้ชนะเลิศจากรายการ เดอะสตาร์ ค้นฟ้าคว้าดาว ปี 7
ประวัติ.
ยุทธนา เปื้องกลาง เกิดที่จังหวัดนครสวรรค์ เป็นบุตรคนที่สองของประดิษฐ์ กับ ภาวนา เปื้องกลาง ยุทธนาจบการศึกษาระดับมัธยมศึกษาตอนปลายจากโรงเรียนห้วยน้ำหอมวิทยาคาร (แผนการเรียน วิทย์-คณิต) ปัจจุบันจบการศึกษาระดับปริญญาตรีจากคณะนิเทศศาสตร์ สาขาวิชาการประชาสัมพันธ์ มหาวิทยาลัยเกษมบัณฑิต โดยได้รับทุนพระราชทานจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สาขาวัฒนธรรมไทย ประเภทนักร้องลูกทุ่ง เริ่มเข้าสู่วงการบันเทิง โดยการประกวดเดอะสตาร์ 7 ตั้งแต่ปี 2554 ต่อมายุทธนาก็ได้มีผลงานเพลงหลายเพลง โดยยุทธนามีผลงานการแสดงมากมายจนถึงปัจจุบัน โดยมีผลงานทั้งถ่ายแบบ โฆษณา และมิวสิกวิดีโอ จนโด่งดัง และยุทธนาสามารถเล่นละครได้ทุกช่อง อาทิ ช่อง 8 ช่องวัน 31 GMM25 และเวิร์คพอยท์
ชีวิตส่วนตัว.
ยุทธนาได้จดทะเบียนสมรสกับอาหลี - ลวัลญา อึ้งศิลป์ศรีกุล ซึ่งเป็นนักแสดงในสังกัดเดอะ วัน เอ็นเตอร์ไพรส์ เช่นเดียวกัน โดยได้จดทะเบียนสมรสไปเมื่อช่วงปลายปี พ.ศ. 2565 และมีพิธีสมรสแบบไทลื้อ เมื่อวันที่ 28 ธันวาคม พ.ศ. 2567 ที่สวนอิสระผาหมี ตำบลเวียงพางคำ อำเภอแม่สาย จังหวัดเชียงราย โดยบรรยากาศภายในพิธีถูกออกแบบให้เรียบง่าย อีกทั้งยังมีครอบครัว ญาติสนิท และเพื่อนพ้องเดินทางมาร่วมแสดงความยินดีกันเป็นจำนวนมาก มีลูกสาว 1 คน ชื่อ "รินณา" เกิดเมื่อวันที่ 8 สิงหาคม พ.ศ. 2566
ความสามารถทางดนตรีและร้องเพลง.
ยุทธนา มีความสามารถในการแต่งเพลง และเล่นเครื่องดนตรี 3 ชนิด คือ ขลุ่ย กีตาร์ และ อูคูเลเล่ และสามารถร้องเพลงได้ทั้ง เพลงลูกทุ่ง และ เพลงสตริง และแนวเพลงของเขาเช่น ป็อป ป็อปร็อก ร็อก ลูกทุ่ง และหมอลำ ตูมตามเผยคิดถึงการร้องเพลง และอยากกลับเข้าสู่วงการเพลงอีกครั้ง เผยว่าอยากกลับไปเล่นดนตรี แต่งเพลง ร้องเพลง และกำลังทำวงดนตรีด้วย
MV.โฆษณา ไม่ใช่ฝันฉันตื่นแล้ว 
MV.โฆษณา MAMA My Favorite เธอคือของหวง
ภาวะการเปียก

ภาวะการเปียก  คือความสามารถของของเหลวในการรักษาหน้าสัมผัสกับพื้นผิวของแข็ง ซึ่งเป็นผลจาก ปฏิสัมพันธ์ระหว่างโมเลกุล โดยระดับขั้นของภาวะการเปียกขึ้นกับความสมดุลระหว่าง แอดฮีชั่น และ โคฮีชั่น
ภาวะการเปียกมีความสำคัญในการยึดติดกันของวัสดุสองชิ้น
แรงยกตัว (หรือ capillary effect) ก็เป็นผลมาจากภาวะการเปียก และแรงพื้นผิวที่กำหนดภาวะการเปียก
รูปร่างของหยดของเหลวบนพื้นผิวของแข็ง จะมีรูปร่างเป็นรูปทรงหยดน้ำค้าง
คำอธิบาย.
แรงแอดฮีชั่น ระหว่างของเหลวและของแข็ง จะทำให้ของเหลวกระจายตัวไปทั่วพื้นผิว ส่วนแรงโคฮีชั่นภายในของเหลวเองจะทำให้ของเหลวเกาะกันเป็นทรงกลมและไม่สัมผัสกับพื้นผิวของของแข็ง
รูปที่ 1 แสดงมุมสัมผัส (contact angle, θ) มุมสัมผัสเป็นมุมระหว่างระนาบของปฏิสัมพันธ์ของของเหลว-ก๊าซกับระนาบของปฏิสัมพันธ์ของเหลว-ของแข็ง มุมสัมผัสนี้เป็นผลมาจากสมดุลระหว่างแรงแอดฮีชั่นกับแรงโคฮีชั่น
มุมสัมผัสนี้ก็จะบอกแนวโน้มที่หยดของเหลวจะกระจายตัวในพื้นผิวเรียบของของแข็ง โดยมุมสัมผัสจะแปรผกผันกับความสามารถในการกระจายตัวของของเหลว
มุมสัมผัสที่น้อยกว่า 90° โดยทั่วไปจะหมายถึง ภาวะการเปียกของพื้นผิวอยู่ในระดับดีมาก และ ของเหลวจะกระจายออกไปเป็นบริเวณกว้าง
มุมสัมผัสที่มากกว่า 90° โดยทั่วไปจะหมายถึง ภาวะการเปียกของพื้นผิวอยู่ในระดับไม่ดี และ ของเหลวจะสัมผัสกับพื้นผิวของเหลวเพียงเล็กน้อยและจะก่อตัวเป็นทรงหยดน้ำค้าง
สำหรับกรณีถ้าของเหลวนั้นเป็นน้ำ พื้นผิวที่มีการกระจายตัวได้ดีจะถูกเรียกว่า hydrophilic
และพื้นผิวที่มีการกระจายตัวไม่ดีจะถูกเรียกว่า hydrophobic
พื้นผิวที่มีการกระจายตัวไม่ดีอย่างยิ่งยวด (Superhydrophobic) จะให้มุมสัมผัสที่มากกว่า 150° ทำให้มีหน้าสัมผัสระหว่างของเหลวและของแข็งน้อยมาก ๆ ซึ่งกรณีนี้บางครั้งถูกเรียกว่า "Lotus effect" หรือ "ปรากฏการณ์ใบบัว"
ตารางที่ 1 แสดงมุมสัมผัสค่าต่าง ๆ และปฏิสัมพันธ์ที่เกี่ยวข้อง
นท พนายางกูร

นท พนายางกูร ชื่อเล่น นท หรือรู้จักกันในนาม นท เดอะสตาร์ (เกิดวันที่ 22 กุมภาพันธ์ พ.ศ. 2536) เป็นนักร้องชาวไทย จากรายการเรียลลิตี้โชว์ เดอะสตาร์ 7 ได้รับตำแหน่งรองชนะเลิศ ปัจจุบันเป็นศิลปินอิสระ
ประวัติ.
นท พนายางกูร เกิดเมื่อวันจันทร์ที่ 22 กุมภาพันธ์ พ.ศ. 2536 ศึกษาระดับมัธยมปลายจากโรงเรียนนานาชาติเกรซ สอบเทียบ ม.6 วุฒิ GED สำเร็จการศึกษาระดับปริญญาตรีจาก คณะสถาปัตยกรรมศาสตร์ จุฬาลงกรณ์มหาวิทยาลัย สาขาวิชาการออกแบบนิเทศ อีกทั้งนทเคยสอบไปเป็นนักเรียนแลกเปลี่ยนในโครงการเอเอฟเอส ที่เมืองรีมีนี ประเทศอิตาลี
เข้าสู่วงการ.
ในปี พ.ศ. 2554 นทได้เข้าเข้าประกวดร้องเพลงในรายการ เดอะสตาร์ 7 ผ่านเข้ารอบ 8 คนสุดท้าย และนท นท พนายางกูร ในอาทิตย์สุดท้ายของการแข่งขันเธอป่วยทำให้ไม่สามารถทำผลงานได้อย่างเต็มที่ ท้ายสุดเธอจึงได้ตำแหน่งรองชนะเลิศเดอะสตาร์ ค้นฟ้าคว้าดาวปี 7 เธอได้โอกาสมีอัลบั้มเดี่ยว ใช้ชื่อว่า Note ในรูปแบบสแครปบุกส์ซึ่งเปรียบเสมือนไดอารี่ของเธอ ซึ่งนทออกแบบปกอัลบั้มด้วยตัวเธอเองอีกด้วย
ชีวิตส่วนตัว.
นท เคยคบหาดูใจกับนักแสดงชาย พีช - พชร จิราธิวัฒน์ เป็นเวลา 4 ปี แต่ได้เลิกรากันไป ต่อมาได้คบกับ มณฑล จิรา แต่ต่อมาลดสถานะเหลือแค่พี่น้อง 
จุดยืนทางการเมือง.
นท เป็นหนึ่งในผู้ลงชื่อคัดค้านการยุบพรรคอนาคตใหม่ และแสดงจุดยืนสนับสนุนการประท้วงในประเทศไทย พ.ศ. 2563–2564 โดยได้วิพากษ์วิจารณ์การทำงานของประยุทธ์ จันทร์โอชา ในระหว่างการระบาดทั่วของโควิด-19 ในประเทศไทย และเรียกร้องต่อต้านความรุนแรงในการปราบปรามผู้ชุมนุม 
เดอะสตาร์ ค้นฟ้าคว้าดาวปี 7.
นท พนายางกูร ได้เข้ามาประกวดรายการ เดอะสตาร์ ค้นฟ้าคว้าดาวปี 7 เป็นตัวแทนภาคเหนือ ได้รับหมายเลขรหัส *6
ผลงาน.
Extended Play (EP).
หลังจากหมดสัญญากับ Exact นทได้ออกมาทำเพลงเองกับเพื่อนอีกหนึ่งคนเป็นดูโอ้ โดยเนื้อเพลงเป็นภาษาอังกฤษ มีชื่อวงว่า "X0809" โดยมี Extended Play (หรือ EP ซึ่ง EP คืออัลบั้มที่มีเพลง 4-6 เพลงโดยไม่เต็มอัลบั้ม คล้าย ๆ มินิอัลบั้ม) แรกในปี พ.ศ. 2560
ฮอร์โมนพืช

ลักษณะ.
ฮอร์โมนพืชจะทำปฏิกิริยากับการแสดงออกของยีนส์, ระดับของการถอดรหัส, การแบ่งเซลล์ และการเจริญเติบโต โดยธรรมชาติแล้วพืชจะผลิตฮอร์โมนขึ้นมาเอง แต่สารเคมีที่มีลักษณะคล้ายๆที่ผลิตมาจากเชื้อราหรือแบคทีเรียก็สามารถมีผลต่อการเจริญเติบโตของพืชได้ นอกจากนี้ยังมีสารเคมีที่เกี่ยวข้องจำนวนมากที่สามารถถูกสังเคราะห์ขึ้นมาได้และถูกใช้สำหรับการควบคุมการเจริญเติบโตของพืชที่เพาะปลูก, วัชพืช, พืชที่ปลูกในหลอดทดลองหรือที่ได้จากการเพาะเชื้อ และรวมถึงเซลล์พืช สารเคมีที่ถูกสังเคราะห์ขึ้นนี้จะถูกเรียกว่าสารควบคุมการเจริญเติบโตของพันธ์พืช (Plant Growth Regulator; PGR)
ฮอร์โมนพืชไม่ใช่สารอาหารของพืช แต่เป็นสารเคมีที่ใช้ในปริมาณน้อย ๆ เพื่อส่งเสริมและควบคุมการเติบโตของพืช ซึ่งรวมไปถึงการเปลี่ยนสภาพของเซลล์และเนื้อเยื่อด้วย โดยพืชสามารถเคลื่อนย้ายฮอร์โมนได้หลายวิธี สำหรับการเคลื่อนย้ายเฉพาะตำแหน่งจะใช้กลไกของกระแสไซโทพลาซึมและการแพร่กระจายอย่างช้า ๆ ของไอออนและโมเลกุลระหว่างเซลล์ ส่วนการเคลื่อนย้ายระหว่างส่วนต่าง ๆ ของพืชจะใช้เนื้อเยื้อท่อน้ำเลี้ยงในการเคลื่อนย้ายฮอร์โมน ซึ่งรวมถึงท่อลำเลียงอาหารที่ใช้เคลื่อนย้ายน้ำตาลจากใบไปรากและดอก ส่วนท่อลำเลียงน้ำที่ใช้เคลื่อนย้ายน้ำและแร่ธาตุจากรากไปใบ
เซลล์พืชไม่สามารถตอบสนองกับฮอร์โมนได้ทุกเซลล์ ซึ่งเซลล์แต่กลุ่มจะตอบสนองกับฮอร์โมนในจังหวะเวลาจำเพาะของตัวเอง พืชต้องการฮอร์โมนเฉพาะที่และเฉพาะเวลาในรอบวงจรการเจริญเติบโตมัน และพืชยังต้องการที่จะปลดปล่อยผลของฮอร์โมนออกในเวลาที่ไม่ต้องการอีกด้วย โดยฮอร์โมนจะถูกสร้างขึ้นบ่อยครั้ง ณ บริเวณที่มีการเติบโตมากในเนื้อเยื่อเจริญ (ก่อนที่เซลล์จะแปลงสภาพเสร็จ) และหลังจากที่ฮอร์โมนถูกสร้างขึ้นมาบางครั้งฮอร์โมนก็จะถูกเคลื่อนย้ายไปที่ส่วนอื่น ๆ ของพืช
ความเข้มข้นของฮอร์โมนที่พืชใช้อยู่ในระดับที่ต่ำมาก (10-6 ถึง 10-5 โมลต่อลิตร) ซึ่งความเข้มข้นในระดับที่ต่ำมากนี้ทำให้การศึกษาเกี่ยวกับฮอร์โมนพืชทำได้ยาก และช่วงหลังของทศวรรษที่ 1970 มานี้เองที่การศึกษาเรื่องฮอร์โมนพืชที่เชื่อมโยงฮอร์โมนพืชแต่ละตัว, ระหว่างผล และระหว่างผลกับพืชเพิ่งจะถูกรวมเข้าไว้ด้วยกัน
ชนิดของฮอร์โมนพืช.
โดยทั่วไปแล้วฮอร์โมนพืชถูกแบ่งออกเป็น 5 ชนิดใหญ่ ๆ โดยชนิดจะถูกจำแนกโดยความคล้ายคลึงกันทางโครงสร้างเคมีและผลทางชีวภาพต่อต้นพืช โดยฮอร์โมนและสารควบคุมการเจริญเติบโตบางชนิดไม่สามารถถูกจัดเข้ากลุ่มเหล่านี้ได้ง่าย ๆ ซึ่งสารเคมีเหล่านั้นรวมถึงสารที่ยับยั้งการเจริญเติบโตหรือสารที่รบกวนระบบชีวภาพของพืช ได้แก่
สารสังเคราะห์ที่จัดอยู่ในกลุ่มออกซิน ได้แก่ 4-ซีพีเอ (4-CPA หรือ 4-Chlorophenoxyacetic acid) และ 2,4-ดี
หน่วยเก็บข้อมูลบนเครือข่าย

หน่วยเก็บข้อมูลบนเครือข่าย  คือหน่วยเก็บข้อมูลคอมพิวเตอร์ระดับไฟล์ที่เชื่อมต่ออยู่กับระบบเครือข่ายคอมพิวเตอร์ซึ่งจัดบริการไว้สำหรับเครื่องลูกข่ายที่ต่างแบบกัน อุปกรณ์เก็บข้อมูลบนเครือข่ายกำลังได้รับความนิยมตั้งแต่ พ.ศ. 2553 เนื่องจากเป็นวิธีการที่สะดวกสำหรับการใช้ไฟล์ร่วมกันระหว่างคอมพิวเตอร์หลายเครื่อง ประโยชน์ที่มีศักยภาพของหน่วยเก็บข้อมูลบนเครือข่ายเมื่อเทียบกับไฟล์เซิร์ฟเวอร์คือ การเข้าถึงข้อมูลที่รวดเร็วกว่า การดูแลจัดการที่ง่ายกว่า และการตั้งค่าระบบที่ไม่ยากจนเกินไป 
ระบบของหน่วยเก็บข้อมูลบนเครือข่าย คืออุปกรณ์คอมพิวเตอร์บนเครือข่ายที่มีฮาร์ดไดรฟ์หนึ่งตัวขึ้นไป ซึ่งมักจะถูกจัดเตรียมแบบหน่วยเก็บเชิงตรรกะและส่วนซ้ำซ้อนบรรจุอยู่ในตู้หรือแถวลำดับ RAID หน่วยเก็บข้อมูลบนเครือข่ายไม่มีหน้าที่ให้บริการไฟล์จากเซิร์ฟเวอร์เครื่องอื่นบนเครือข่ายนั้น แต่จะให้เข้าถึงไฟล์โดยใช้โพรโทคอลของการร่วมใช้ไฟล์อาทิ NFS, SMB/CIFS, หรือ AFP
สุทิน คลังแสง

สุทิน คลังแสง #เปลี่ยนทาง (เกิด 9 มีนาคม พ.ศ. 2504) ชื่อเล่น ทิน เป็นอาจารย์และนักการเมืองชาวไทย อดีตรัฐมนตรีว่าการกระทรวงกลาโหม ในรัฐบาลเศรษฐา ทวีสิน โดยเป็นพลเรือนคนแรกของไทยที่ดำรงตำแหน่งนี้โดยไม่ได้ดำรงตำแหน่งนายกรัฐมนตรีควบคู่ไปด้วย สมาชิกสภาผู้แทนราษฎรแบบบัญชีรายชื่อ อดีตสมาชิกสภาผู้แทนราษฎร เขต 5 จังหวัดมหาสารคาม อดีตรองหัวหน้าพรรคเพื่อไทย อดีตประธานคณะกรรมการประสานงานพรรคร่วมฝ่ายค้าน (ประธานวิปฝ่ายค้าน) อดีตรองโฆษกพรรคไทยรักไทย และอดีตประธานแนวร่วมประชาธิปไตยต่อต้านเผด็จการแห่งชาติ จังหวัดมหาสารคาม
ประวัติ.
สุทิน เกิดเมื่อวันที่ 9 มีนาคม พ.ศ. 2504 ที่อำเภอเชียงยืน จังหวัดมหาสารคาม เป็นบุตรนายเคน นางทับ คลังแสง ด้านครอบครัวสมรสกับฉวีวรรณ คลังแสง (สกุลเดิม: วงษ์ปัจฉิม) อดีตผู้ช่วยรัฐมนตรีประจำกระทรวงศึกษาธิการ มีบุตร 2 คน คือ รัฐ คลังแสง สมาชิกสภาผู้แทนราษฎรจังหวัดมหาสารคาม และนางสาวฐาธิปัตย์ คลังแสง
สุทินสำเร็จการศึกษาระดับปริญญาตรี ศึกษาศาสตรบัณฑิต จากมหาวิทยาลัยศรีนครินทรวิโรฒ มหาสารคาม ระดับปริญญาโท สาขาไทยคดีศึกษา จากมหาวิทยาลัยมหาสารคาม และ Doctor of Philosophy Magadh University ประเทศอินเดีย นอกจากนั้นยังผ่านการศึกษาอบรมหลักสูตรการเมืองการปกครองระบอบประชาธิปไตยจากสถาบันพระปกเกล้า
การทำงาน.
สมาชิกสภาผู้แทนราษฎร.
สุทินเป็นสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย พ.ศ. 2544 และ 2548 ต่อมาจึงได้มาสมัครในระบบเขตเลือกตั้งที่จังหวัดมหาสารคาม ในนามพรรคพลังประชาชน ซึ่งต่อมาได้ย้ายมาสังกัดพรรคเพื่อไทย และได้รับตำแหน่งประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์กรมหาชน และกองทุน สภาผู้แทนราษฎร ชุดที่ 23 
ในปี พ.ศ. 2551 เขาถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน 
สุทินเป็นสมาชิกสภาผู้แทนราษฎร จังหวัดมหาสารคาม พรรคเพื่อไทย ในฐานะประธานคณะกรรมการประสานงานพรรคการเมืองฝ่ายค้านในสภาผู้แทนราษฎร เป็นผู้ที่บทบาทสำคัญเป็นอย่างยิ่งในการทำหน้าที่อภิปรายในสภาผู้แทนราษฎรของเมืองไทยในฐานะผู้นำฝ่ายค้านได้อย่างมีประสิทธิภาพ ในการประชุมอภิปรายไม่ไว้วางใจการตรวจสอบและการทำงานของคณะรัฐมนตรีในรัฐบาลของพลเอกประยุทธ์ จันทร์โอชา ในหลายครั้ง เช่น การอภิปรายคุณสมบัตินายกรัฐมนตรี การกล่าวอภิปรายในญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ในวาระการประชุมสภาผู้แทนราษฎร ชุดที่ 25 การอภิปรายระเบียบวาระการประชุมร่วมกันของรัฐสภา การอภิปรายพิจารณาร่างรัฐธรรมนูญแก้ไขเพิ่มเติม 13 ฉบับ
ในปี พ.ศ. 2563 เขาได้รับเลือกจากที่ประชุมใหญ่ให้เป็นรองหัวหน้าพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 9 และได้รับการเลือกตั้ง เนื่องจากผลการเลือกตั้งแบบบัญชีรายชื่อ พรรคเพื่อไทยได้ 29 ที่นั่ง คือผู้สมัครของพรรคในลำดับที่ 1-29
การดำรงตำแหน่งรัฐมนตรีว่าการกระทรวงกลาโหม.
ในวันที่ 1 กันยายน พ.ศ. 2566 เขาได้รับการแต่งตั้งเป็นรัฐมนตรีว่าการกระทรวงกลาโหม ซึ่งถือเป็นพลเรือนที่ดำรงตำแหน่งนี้โดยมิได้ควบตำแหน่งนายกรัฐมนตรีเป็นคนแรกของประเทศไทย สองวันต่อมาเขาพร้อมด้วย เศรษฐา ทวีสิน และปานปรีย์ พหิทธานุกร ได้ร่วมรับประทานอาหารกลางวันและแลกเปลี่ยนความคิดเห็นกับพลเอก ทรงวิทย์ หนุนภักดี ว่าที่ผู้บัญชาการทหารสูงสุด, พลเอก เจริญชัย หินเธาว์ ว่าที่ผู้บัญชาการทหารบก และพลเรือเอก อะดุง พันธุ์เอี่ยม ว่าที่ผู้บัญชาการทหารเรือ ณ โรงแรมโรสวู้ด กรุงเทพ ถนนเพลินจิต หลังการพูดคุยเขากล่าวว่าจะปรับการเกณฑ์ทหารเป็นแบบสมัครใจในเดือนเมษายน พ.ศ. 2567 อีกทั้งจะมีการปรับจำนวนนายพลให้ลดลงอีกด้วย
บุญสนอง บุณโยทยาน

ผู้ช่วยศาสตราจารย์
บุญสนอง บุณโยทยาน อดีตหัวหน้าแผนกวิชาสังคมวิทยาและมานุษยวิทยา มหาวิทยาลัยธรรมศาสตร์ ผู้ร่วมก่อตั้งและเลขาธิการพรรคสังคมนิยมแห่งประเทศไทย
ประวัติ.
บุญสนองเกิดและโตที่จังหวัดเชียงราย โดยจบการศึกษาระดับมัธยมศึกษาที่โรงเรียนสามัคคีวิทยาคม หลังจากนั้นได้ย้ายไปศึกษาที่โรงเรียนปรินส์รอแยล ก่อนจะได้ศึกษาต่อในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย 
จากนั้น เขาสำเร็จการศึกษาในระดับปริญญาโทด้านสังคมวิทยา ที่มหาวิทยาลัยแคนซัส สหรัฐอเมริกา ในหัวข้อวิทยานิพนธ์ "คำอธิบายทางสังคมวิทยาของต้นกำเนิดการพัฒนาที่แตกต่างกันในญี่ปุ่นและประเทศไทย" (A Sociological Explanation of the Origins of Differential Development in Japan and Thailand) และระดับปริญญาเอกที่มหาวิทยาลัยคอร์แนล ในหัวข้อวิทยานิพนธ์ "การเปลี่ยนแปลงทางสังคมแบบเลือกปฏิบัติของไทย: การศึกษาด้วยการอ้างอิงเปรียบเทียบกับญี่ปุ่น" (Thai Selective Social Change: A Study with Comparative Reference to Japan)
ช่วงเวลาที่ บุญสนองศึกษาอยู่ที่คอร์แนล เป็นช่วงเดียวกับที่ฉลาดชาย รมิตานนท์, ยุพา คลังสุวรรณ, บัณฑร อ่อนดำ, ชาญวิทย์ เกษตรศิริ, ปรานี วงษ์เทศ, ม.ร.ว.อคิน รพีพัฒน์, วารินทร์ วงศ์หาญเชาวน์, ปราโมทย์ นาครทรรพ และอานันท์ กาญจนพันธ์ ซึ่งต่อมาจะเป็นนักวิชาการสำคัญในประเทศไทย ก็ศึกษาอยู่ที่คอร์แนลเช่นกัน
ทั้งนี้ บุญสนอง เป็นหลานน้าของ ร้อยโทสมศาสตร์ รัตนสัค อดีตสมาชิกสภาผู้แทนราษฎรจังหวัดเชียงราย ซึ่งเป็นน้องชายของนางบัวคลี่ ผู้เป็นมารดา
การเสียชีวิต.
บุญสนอง บุณโยทยาน ถูกลอบสังหารเสียชีวิตเมื่อเวลาประมาณ 01.30 น. ของวันที่ 28 กุมภาพันธ์ พ.ศ. 2519 ขณะดำรงตำแหน่งเป็นเลขาธิการพรรคสังคมนิยมแห่งประเทศไทย การลอบสังหารดังกล่าว เกิดขึ้นในบรรยากาศทางการเมืองที่มีความตึงเครียดอย่างมาก มีการลอบสังหารผู้นำชาวนา กรรมกร นิสิตนักศึกษา และนักการเมืองหัวก้าวหน้าถูกสังหารไปแล้วหลายราย และหลังจากนั้นก็เกิดเหตุการณ์สังหารหมู่นักศึกษาผู้ชุมนุมในมหาวิทยาลัยธรรมศาสตร์เมื่อวันที่ 6 ตุลาคม 2519
ฟองลูป I

ฟองลูป I  เป็นโพรงในสสารระหว่างดาว จากมุมมองของดวงอาทิตย์ ฟองนี้มีตำแหน่งอยู่ในระหว่างใจกลางทางช้างเผือก มีหลุมที่เห็นได้ชัดเจนอยู่สองโพรงที่เชื่อมต่อกับฟองท้องถิ่นและฟองลูป I อยู่ ฟองลูป I เกิดขึ้นจากลมดาวฤกษ์และซุเปอร์โนวาในกลุ่มเคลื่อนที่แมงป่อง-คนครึ่งม้า ซึ่งอยู่ห่างจากดวงอาทิตย์ 500 ปีแสง ข้างในฟองลูป I มีดาวแอนทาเรส (แอลฟาแมงป่อง)
ฟองลูป I อยู่ห่างจากดวงอาทิตย์ 100 พาร์เซ็กหรือประมาณ 330 ปีแสง
เจมส์ มักคาร์ที

เจมส์ แพทริก มักคาร์ที (เกิด 12 พฤศจิกายน ค.ศ. 1990) เป็นนักฟุตบอลชาวสกอตแลนด์ ปัจจุบันลงเล่นในตำแหน่งกองกลาง ให้กับเซลติก สโมสรในสกอตติชพรีเมียร์ชิป  และทีมชาติสาธารณรัฐไอร์แลนด์
เขาลงเล่นมากกว่า 100 นัดให้กับ แฮมิลตันแอคาเดมิคัล ก่อนย้ายไป วีแกนแอทเลติก ในปี ค.ศ. 2009 ด้วยค่าตัว 1.2 ล้านยูโร ซึ่งเป็นสถิติการขายนักเตะที่แพงที่สุดของสโมสร เขาพาวีแกนชนะเลิศเอฟเอคัพ 2013 และย้ายไปเอฟเวอร์ตันในสองเดือนถัดมา
นวดารา

นวดารา หรือเรียกทับศัพท์ว่า โนวา  คือการระเบิดของนิวเคลียร์อย่างรุนแรงที่เกิดจากการสะสมมวลของไฮโดรเจนสู่พื้นผิวของดาวแคระขาว ซึ่งทำให้เกิดการจุดระเบิดและเกิดนิวเคลียร์ฟิวชันในภาวะความร้อนเฉียบพลัน โปรดอย่าสับสนกับมหานวดารา (ซูเปอร์โนวา) หรือโนวาเปล่งแสงแดง
การเจริญเติบโต.
ถ้าดาวแคระขาวมีคู่ที่อยู่ใกล้มันมากเกินไปหรือเกยเข้ามาในขอบเขตรอชของมัน ดาวแคระขาวก็จะเริ่มดึงมวลจากคู่ของมันแล้ว คู่ของมันอาจเป็นดาวในแถบลำดับหลักหรือเป็นดาวอายุมากที่ใกล้สิ้นสุดอายุขัยและกำลังกลายเป็นดาวยักษ์แดงก็ได้ ก๊าซที่ถูกดึงมาส่วนใหญ่ประกอบไบด้วยไฮโดรเจนและฮีเลียมซึ่งเป็น 2 ธาตุหลักในส่วนประกอบสสารธรรมดาในจักรวาล ก๊าซที่ถูกดูดมาถูกอัดแน่นบนพื้นผิวของดาวแคระขาวโดยแรงโน้มถ่วงที่รุนแรงของมัน สสารที่ดาวแคระขาวดูดมาถูกบีบอัดและเพิ่มความร้อนจนอุณหภูมิสูงมากในขณะที่สสารกำลังถูกดูดออกมาจากดาวอย่างต่อเนื่อง ดาวแคระขาวประกอบไปด้วยสสารสถานะเสื่อม และจึงไม่พองตัวเมื่อความร้อนเพิ่มในขณะที่ไฮโดรเจนที่ถูกดูดมาถูกบีบอัดบนพื้นผิวของดาว การที่ต้องพึ่งแรงอัดและอุณหภุมิในอัตราความเร็วไฮโดรเจนฟิวชันหมายความว่าเมื่อมีการบีบอัดและความร้อนที่พื้นผิวดาวแคระขาวกับอุณหภูมิประมาณ 20 ล้านเคลวินว่าปฏิกิริยานิวเคลียร์ฟิวชันเกิดขึ้น และอุณหภูมินี้สามารถถูกเผาไหม้ผ่านวงจรซีเอ็นโอ
การใช้วัดระยะห่าง.
นวดาราสามารถใช้เป็นเครื่องวัดเทียนมาตรฐานได้ ตัวอย่างเช่นการแจกจ่ายของความส่องสว่างสัมบูรณ์เป็นแบบทวิฐานนิยม กับความส่องสว่างสูงสุดโดยปกติอยู่ระหว่าง −7.5 ถึง −8.8 โดยปกติแล้ว นวดาราจะมีความส่องสว่างสัมบูรณ์คงเดิมอยู่ประมาณ 15 วันหลังจากความส่องสว่างสูงสุด (−5.5) 
นวดาราซ้ำ.
มีการค้นพบ นวดาราซ้ำ  ที่อยู่ในดาราจักร อยู่ประมาณ 10 แห่งนวดาราซ้ำปกติจะมีความส่องสว่างปรากฏ +8.6 ในขณะที่นวดาราปกติจะมีความส่องสว่างปรากฏประมาณ +12 มีนวดาราซ้ำอยู่บางแห่งมีชื่อเสียงและสามารถสังเกตได้ง่ายกว่า ดังนี้
นวดารานอกดาราจักรทางช้างเผือก.
นวดาราในดาราจักรแอนดรอเมดาเกิดขึ้นค่อนข้างบ่อยมาก (ประมาณ 24 ครั้งต่อปี) นวดาราเหล่านี้มีความส่องสว่างสว่างกว่า +20 เล็กน้อย นอกจากนี้ ยังมีการค้นพบนวดาราในดาราจักรอื่น ๆ เช่นในดาราจักรสามเหลี่ยมและดาราจักรเมซีเย 83 อีกด้วย
ฮิว ลอรี

เจมส์ ฮิว แคลัม ลอรี, โอบีอี (เกิด 11 มิถุนายน ค.ศ. 1959) เป็นนักเขียน นักพากย์ นักแสดงตลก นักแสดง และนักดนตรีชาวอังกฤษ มีชื่อเสียงจากแสดงบทตลกคู่หูกับสตีเฟน ฟราย ในคริสต์ทศวรรษ 1980 ถึง 1990 ในชื่อการแสดงว่า "ฟรายกับลอรี" จากนั้นได้แสดงและพากย์เสียงในภาพยนตร์ครอบครัวหลายเรื่อง เช่น บทตัวประกอบใน "101 ดัลเมเชียน" (1996) ของดิสนีย์ และรับบทพ่อใน "สจวต ลิตเติล" ของโคลัมเบียพิกเจอส์ทั้งสามภาค ในปี 1999, 2002 และ 2006
ลอรีเป็นชาวอังกฤษเชื้อสายสกอต บิดาเป็นนายแพทย์ และนักกีฬาพายเรือโอลิมปิก ส่วนตัวเขาจบจากโรงเรียนอีตัน และปริญญาด้านโบราณคดีและมานุษยวิทยาสังคมจากมหาวิทยาลัยแคมบริดจ์
หลังจากเริ่มต้นชีวิตการแสดงจากบทบาทนักแสดงตลก ฮิว ลอรี เริ่มมีชื่อเสียงในสหรัฐอเมริกา จากบทนำในซีรีส์ของฟ็อกซ์บรอดแคสติง เรื่อง "เฮาส์ เอ็ม.ดี." ตั้งแต่ ค.ศ. 2004 จนถึง ค.ศ. 2012 โดยรับบทเป็นนายแพทย์เกรกอรี เฮาส์ อาจารย์แพทย์ปากร้ายหัวหน้าแผนกเวชศาสตร์วินิจฉัย บทบาทนี้ทำให้เขาได้รับรางวัลลูกโลกทองคำ ประจำ ค.ศ. 2006 และ ค.ศ. 2007 , รางวัลสมาคมนักแสดงภาพยนตร์และโทรทัศน์ประจำปี 2007 และ 2009 และได้รับการเสนอชื่อเข้าชิงรางวัลเอมมีใน ค.ศ. 2005 และยังทำให้เขากลายเป็นนักแสดงยอดนิยมที่ได้รับค่าจ้างสูงที่สุดในกลุ่มนักแสดงซีรีส์อเมริกัน ระหว่างตอนละ 350,000 ถึง 400,000 ดอลลาร์สหรัฐ
ความแปรปรวนร่วมเกี่ยว

สำหรับสถิติศาสตร์แล้ว ความแปรปรวนร่วมเกี่ยว  เป็นการวัดปริมาณการเปลี่ยนแปลงของสองตัวแปรว่าจะมีการเปลี่ยนแปลงตามกันมาน้อยเท่าใด
ความแปรปรวน (variance) เป็นกรณีพิเศษของความแปรปรวนร่วมเกี่ยวโดยที่สองตัวแปรที่พิจารณาคือตัวแปรตัวแปรเดียวกัน
นิยาม.
ความแปรปรวนร่วมเกี่ยวตัวแปรเดี่ยว.
นิยามความแปรปรวนร่วมเกี่ยวระหว่างสองตัวแปรสุ่มที่มีการแจกแจงความน่าจะเป็นร่วมกัน <math>X</math> และ <math>Y</math> ที่สามารถนิยามโมเมนต์ที่ 2 ได้ (second moment) คือ
 <math>
\operatorname{cov}(X,Y) = \operatorname{E}\big[(X - \operatorname{E}[X])(Y - \operatorname{E}[Y])\big]
</math>
โดย <math>\operatorname{E}(X)</math> คือ ค่าคาดหมาย (expected value) ของ <math>X</math> ทั้งนี้ความแปรปรวนร่วมเกี่ยวสามารถเขียนแทนด้วย <math>\sigma_{XY}</math> หรือ <math>\sigma(X,Y)</math> ได้เช่นกัน
จากนิยามข้างต้นของความแปรปรวนร่วมเกี่ยว สามารถเขียนในรูปใหม่ได้โดยใช้คุณสมบัติของค่าคาดหมายและคุณสมบัติการคูณ ดังนี้
<math display="block">
\operatorname{cov}(X, Y)
&= \operatorname{E}\left[\left(X - \operatorname{E}\left[X\right]\right) \left(Y - \operatorname{E}\left[Y\right]\right)\right] \\
&= \operatorname{E}\left[X Y - X \operatorname{E}\left[Y\right] - \operatorname{E}\left[X\right] Y + \operatorname{E}\left[X\right] \operatorname{E}\left[Y\right]\right] \\
&= \operatorname{E}\left[X Y\right] - \operatorname{E}\left[X\right] \operatorname{E}\left[Y\right] - \operatorname{E}\left[X\right] \operatorname{E}\left[Y\right] + \operatorname{E}\left[X\right] \operatorname{E}\left[Y\right] \\
&= \operatorname{E}\left[X Y\right] - \operatorname{E}\left[X\right] \operatorname{E}\left[Y\right]
</math>
ความแปรปรวนร่วมเกี่ยวหลายตัวแปร.
สำหรับเวกเตอร์สุ่ม <math>X</math> และ <math>Y</math> ที่มีขนาดไม่เท่ากัน โดย <math>X</math> มีขนาด <math>m \times 1</math> และ <math>Y</math> มีขนาด <math>n \times 1</math> แล้ว เมตริกซ์ความแปรปรวนร่วมเกี่ยวของ <math>X</math> และ <math>Y</math> จะเป็นเมตริกซ์ขนาด <math>m \times n</math> ที่เท่ากับ
<math>
 \operatorname{cov}(X,Y)
 = \operatorname{E}\big[(X - \operatorname{E}[X])(Y - \operatorname{E}[Y])'\big]
 = \operatorname{E}\big[X Y'\big] - \operatorname{E}[X]\operatorname{E}[Y]'
 </math>
โดยสัญลักษณ์ <math>'</math> บน Matrix เช่น <math>M'</math> หมายถึง เมทริกซ์สลับเปลี่ยนของ <math>M</math>
สมาชิกแถว <math>i</math> หลัก <math>j</math> ของ <math> \operatorname{cov}(X,Y) </math> จะเท่ากับค่าความแปรปรวนร่วมเกี่ยว <math> \operatorname{cov}(X_i,Y_i) </math> ระหว่างสมาชิกที่ <math>i</math> ของ <math>X</math> และสมาชิกที่ <math>j</math> ของ <math>Y</math>
<math>\operatorname{Cov}(Y,X)</math> จะเท่ากับเมทริกซ์สลับเปลี่ยน ของ <math>\operatorname{Cov}(Y,X)</math>
ตัวแปรสุ่มสองตัวที่มีค่าความแปรปรวนร่วมเกี่ยวระหว่างกันเป็น 0 จะเรียกว่า ตัวแปรทั้งสองไม่มีสหสัมพันธ์กัน (uncorrelated)
หน่วยของความแปรปรวนร่วมเกี่ยว <math>\operatorname{cov}(Y,X) </math> คือ หน่วยของ <math>X</math> คูณหน่วยของ <math>Y</math>
แต่สำหรับสหสัมพันธ์ (correlation) ไม่มีหน่วย
ผลรวมเชิงเส้น

สำหรับคณิตศาสตร์ ผลรวมเชิงเส้น  เป็นนิพจน์ที่สร้างจากการคูณพจน์แต่ละพจน์ในเซตด้วยค่าคงที่แล้วบวกผลคูณเข้าด้วยกัน เช่น ผลรวมเชิงเส้นของ "x" กับ "y" อาจเขียนเป็นนิพจน์ในรูป "ax" + "by" โดย "a" และ "b" เป็นค่าคงที่
ชเว ช็อล-ฮัน

ชเว ช็อล-ฮัน (12 มีนาคม ค.ศ. 1985 —) เป็นนักหมากล้อมระดับอาชีพ 9 ดั้ง ชาวเกาหลีใต้ ตามการให้คะแนนอย่างเป็นทางการที่ส่งไปยังสมาคมของเกาหลีใต้ในเดือนพฤษภาคม ค.ศ. 2007 ชเวอยู่ในลำดับที่สามของนักเล่นมืออาชีพในเกาหลีใต้ ชเวชนะการแข่งขันครั้งแรกในเดือนสิงหาคม ค.ศ. 2005 ในรายการซองฮวนคัพ โดยสามารถเอาชนะนักเล่นหมากล้อมชาวเกาหลี ผู้มีนามว่า อี เซ-ดล
ประวัติ.
ชเวกลายมาเป็นมืออาชีพเมื่อเขามีอายุได้ 12 ปี เขาเติบโตไปพร้อมๆกับการเรียนในสถาบันของคว็อน คับ-ยง ในโซล ในเวลานั้น ชเว ได้รับการขนานนามว่าเป็น "อี เซ-ดล คนต่อไป"
รายการแข่งขัน.
อันดับ 9 ในจำนวนรวมทั้งหมดของรายการในเกาหลีใต้
รายชื่ออาคารที่สูงที่สุดในประเทศไทย

รายชื่ออาคารที่สูงที่สุดในประเทศไทยในปัจจุบัน
รายชื่ออาคารสูงที่สุดในประเทศไทย.
รายการนี้แสดงรายการอาคารที่สูงที่สุด 100 อันดับแรก
A <templatestyles src="การอ้างอิง/styles.css"/>^ นับความสูง ณ จุดสูงสุดที่ยอดหลังคา (Roof Top) ของตัวตึกเป็นหลัก
B <templatestyles src="การอ้างอิง/styles.css"/>^ เดอะริเวอร์ ข้อมูลจากเว็บไซต์ skyscraperpage.com ระบุว่าสูง 265.6 เมตร 73 ชั้น 
C <templatestyles src="การอ้างอิง/styles.css"/>^ สเตท ทาวเวอร์ ข้อมูลจากเว็บไซต์ skyscraperpage.com ระบุว่ามีจำนวนชั้นทั้งสิ้น 68 ชั้น
D <templatestyles src="การอ้างอิง/styles.css"/>^ ดิ ออฟฟิศเซส แอท เซ็นทรัลเวิลด์ ข้อมูลจากเว็บไซต์ skyscraperpage.com ระบุว่ามีจำนวนชั้นทั้งสิ้น 55 ชั้น
E <templatestyles src="การอ้างอิง/styles.css"/>^ ไทย วา ทาวเวอร์ 2 ข้อมูลจากเว็บไซต์ skyscraperpage.com ระบุว่าสูง 197 เมตร 
F <templatestyles src="การอ้างอิง/styles.css"/>^ นอร์ท พอยต์ ทาวเวอร์ 2 ข้อมูลจากเว็บไซต์ skyscraperpage.com ระบุว่ามีจำนวนชั้นทั้งสิ้น 51 ชั้น
 "ในส่วนตารางนี้แสดงถึงอาคารสูงที่สร้างเสร็จแล้ว แต่ข้อมูลยังไม่ชัดเจน (เฉพาะที่คาดว่ามีความสูงเกิน 150 เมตร)"
 ตารางแสดงเฉพาะ "ตึกระฟ้า" ที่สูงที่สุดในประเทศไทยเรียงตามลำดับเวลา (Timeline) โดยนับจุดสูงสุดที่ยอดหลังคา (Roof Top) ของตัวตึก
รายชื่อสิ่งก่อสร้างที่สูงที่สุดในประเทศไทย.
ตารางต่อไปนี้แสดงรายชื่อสิ่งก่อสร้างที่สูงที่สุดในประเทศไทย สิ่งก่อสร้างในที่นี้หมายถึงหอคอย สะพาน พระเจดีย์ และสิ่งก่อสร้างอื่น ๆ นอกเหนือจากอาคาร
ประเทศปากีสถานในเอเชียนเกมส์ 1954

ประเทศปากีสถาน ได้เข้าร่วมการแข่งขันกีฬ่าเอเชียนเกมส์ 1954 ซึ่งจัดขึ้นเป็นครั้งที่ 2 ณ กรุงมะนิลา สาธารณรัฐฟิลิปปินส์ ในระหว่างวันที่ 1-9 พฤษภาคม ค.ศ. 1954 (พ.ศ. 2497) โดยหลังจากจบการแข่งขันทีมชาติปากีสถานคว้าเหรียญรางวัลมาได้จำนวน 5 เหรียญทอง 6 เหรียญเงิน และ 2 เหรียญทองแดง รวม 13 เหรียญ โดยอยู่ในอันดับที่ 4 ในตารางสรุปเหรียญรางวัล
ประเทศอัฟกานิสถานในเอเชียนเกมส์ 1954

ประเทศอัฟกานิสถาน ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติอัฟกานิสถาน สามารถคว้าเหรียญมาได้มากเป็นอันดับที่ 11 คือ 1 เหรียญเงิน โดยไม่สามารถคว้าเหรียญทองและเหรียญทองแดงได้เลย
ประเทศพม่าในเอเชียนเกมส์ 1954

ประเทศพม่า ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติพม่า สามารถคว้าเหรียญมาได้ 2 เหรียญทอง และ 2 เหรียญทองแดง รวมทั้งหมด 4 เหรียญ และอยู่ในอันดับที่ 8 ในตารางสรุปเหรียญรางวัลของการแข่งขันในครั้งนี้
ประเทศกัมพูชาในเอเชียนเกมส์ 1954

ประเทศกัมพูชา ได้เข้าร่วมการแข่งขันกีฬาเอเชียนเกมส์ 1954 ณ กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติกัมพูชา ไม่สามารถคว้าเหรียญรางวัลได้เลย
ฮ่องกงในเอเชียนเกมส์ 1954

เขตบริหารพิเศษฮ่องกง ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ณ กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน สามารถคว้าเหรียญมาได้เพียง 1 เหรียญทองแดงเท่านั้น และอยู่ในอันดับที่ 12 ในตารางสรุปเหรียญรางวัลของการแข่งขันในครั้งนี้
บอร์เนียวเหนือในเอเชียนเกมส์ 1954

บอร์เนียวเหนือ (ปัจจุบันคือ รัฐซาบะฮ์ ประเทศมาเลเซีย) ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน บอร์เนียวเหนือ ไม่สามารถคว้าเหรียญรางวัลในการแข่งขันในครั้งนี้ได้เลย
ประเทศสิงคโปร์ในเอเชียนเกมส์ 1954

ประเทศสิงคโปร์ ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ณ กรุงมะนิลา ประเทศฟิลิปปินส์ ระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ประเทศสิงคโปร์สามารถคว้าเหรียญมาได้ 1 เหรียญทอง และ 4 เหรียญเงิน และ 4 เหรียญทองแดง และอยู่ในอันดับที่ 9 ของการแข่งขันในครั้งนี้
บุญพันธ์ แขวัฒนะ

บุญพันธ์ แขวัฒนะ (เกิด 6 มกราคม พ.ศ. 2473) อดีตรัฐมนตรีว่าการกระทรวงสาธารณสุข ในรัฐบาลสุจินดา คราประยูร และรัฐบาลชวน หลีกภัย อดีตรองนายกรัฐมนตรี และรัฐมนตรีประจำสำนักนายกรัฐมนตรี ในรัฐบาลบรรหาร ศิลปอาชา อดีตสมาชิกสภาผู้แทนราษฎรจังหวัดพระนครศรีอยุธยา 9 สมัย และอดีตหัวหน้าพรรคกิจสังคม
ประวัติ.
บุญพันธ์ แขวัฒนะ เกิดเมื่อวันที่ 6 มกราคม พ.ศ. 2473 ที่ตำบลบางมูลนาก อำเภอบางมูลนาก จังหวัดพิจิตร เป็นบุตรของนายสิน กับนางแดง แขวัฒนะ สำเร็จการศึกษาชั้นมัธยมต้นจากโรงเรียนสวนกุหลาบวิทยาลัย และเตรียมอุดมศึกษา จากโรงเรียนวชิราวุธวิทยาลัย
ด้านครอบครัวเคยสมรสกับ นางสุดาพร ศิริเบญจพร มีบุตรธิดา 4 คน อาทิ น.ส. เกศสิณี แขวัฒนะ สมาชิกวุฒิสภาจังหวัดพระนครศรีอยุธยา (2551), นายคณิพงษ์ แขวัฒนะ สมาชิกวุฒิสภาจังหวัดพระนครศรีอยุธยา (2557)
ต่อมาสมรสกับนางสำรวย แขวัฒนะ อดีต ส.ว.พระนครศรีอยุธยา
การทำงาน.
บุญพันธ์ แขวัฒนะ เป็นสมาชิกสภาผู้แทนราษฎร จังหวัดพระนครศรีอยุธยา ตั้งแต่ปี พ.ศ. 2519 เคยดำรงตำแหน่งที่ปรึกษานายกรัฐมนตรี เมื่อปี พ.ศ. 2531 ต่อจากนั้นจึงได้รับตำแหน่งรัฐมนตรีว่าการกระทรวงสาธารณสุข ในรัฐบาลพลเอกสุจินดา และรัฐบาลชวน หลีกภัย (1) และรองนายกรัฐมนตรี รัฐมนตรีประจำสำนักนายกรัฐมนตรี ในรัฐบาลบรรหาร ศิลปอาชา
หลังจากนั้นก็ได้รับการเลือกตั้งเป็นสมาชิกสภาผู้แทนราษฎรจังหวัดพระนครศรีอยุธยาเรื่อยมา จนกระทั่งต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ไมซ์

ไมซ์  หมายถึงธุรกิจที่เกี่ยวข้องกับ 4 คำที่ย่อมาจากภาษาอังกฤษ คือ การประชุมขององค์กร (M = Meetings), การท่องเที่ยวเพื่อเป็นรางวัล (I = Incentive Travel), การประชุมวิชาชีพ (C = Conventions หรือ Conference) และนิทรรศการหรือเหตุการณ์ต่าง ๆ (E = Exhibitions หรือ Events) 
ไมซ์เป็นส่วนหนึ่งของอุตสาหกรรมการท่องเที่ยว แต่มีความแตกต่างจากนักท่องเที่ยวหรืออุตสาหกรรมท่องเที่ยวทั่วไปคือ
อุตสาหกรรมไมซ์ของโลก.
เฉพาะอุตสาหกรรมการจัดนิทรรศการ มีมูลค่ารวมทั้งโลกประมาณ 29 พันล้านดอลลาร์สหรัฐ แบ่งเป็น 
* สหรัฐอเมริกา 13 พันล้านดอลลาร์สหรัฐ
* เยอรมัน 2.2 พันล้านดอลลาร์สหรัฐ
* ฝรั่งเศส 1.8 พันล้านดอลลาร์สหรัฐ
* สหราชอาณาจักร 1.7 พันล้านดอลลาร์สหรัฐ
* อิตาลี 1.3 พันล้านดอลลาร์สหรัฐ
* จีน 1.3 พันล้านดอลลาร์สหรัฐ
* รัสเซีย 0.8 พันล้านดอลลาร์สหรัฐ
* สเปน 0.7 พันล้านดอลลาร์สหรัฐ
* บราซิล 0.4 พันล้านดอลลาร์สหรัฐ
* อินเดีย 0.2 พันล้านดอลลาร์สหรัฐ
อุตสาหกรรมไมซ์ของไทย.
ความหมาย.
หากใช้คำว่าไมซ์ จะหมายถึงงานระดับนานาชาติ แต่หากพูดถึงโดเมสติกไมซ์ หรือ ไมซ์ภายในประเทศ  จะหมายถึงการจัดงานที่เน้นกลุ่มเป้าหมายผู้เข้าร่วมงานเป็นคนในประเทศ 
รายได้ของอุตสาหกรรมไมซ์ในประเทศไทย.
โดยในปี พ.ศ. 2554 คาดว่า จะมีจำนวนผู้เดินทางกลุ่มไมซ์เข้ามาประเทศไทย ประมาณ 720,000 คน สร้างรายได้เข้าประเทศกว่า 57,600 ล้านบาท คิดเป็นสัดส่วนร้อยละ 11 จากอุตสาหกรรมท่องเที่ยวทั้งหมด และคิดเป็นร้อยละ 6.5 ของผลิตภัณฑ์มวลรวมภายในประเทศ ยังไม่รวมในส่วนของไมซ์ภายในประเทศ
จำนวนธุรกิจ / องค์กร ในอุตสาหกรรมไมซ์ในประเทศไทย.
จากการสำรวจข้อมูลพบว่า จำนวนธุรกิจ / องค์กร ในอุตสาหกรรมไมซ์ มีประมาณ 1,156 ราย ในจำนวนนี้เป็นสมาชิกของสมาคมส่งเสริมการจัดประชุมนานาชาติ (ไทย)  302 ราย และ สมาคมการแสดงสินค้า (ไทย) 199 ราย
เบธ ฟีนิกซ์

อีลิซาเบท โคแคนสกี (Elizabeth Kocianski; 24 พฤศจิกายน ค.ศ. 1980) เป็นนักมวยปล้ำอาชีพชาวอเมริกันที่รู้จักดีในชื่อ เบธ ฟีนิกซ์ (Beth Phoenix) ได้เข้าสู่หอเกียรติยศดับเบิลยูดับเบิลยูอีประจำปี 2017
ประวัติ.
เบทเปิดตัวใน WWE ครั้งแรกเมื่อปี 2006 ด้วยการเป็นเพื่อนของทริส สตราตัส ที่ตอนนั้นกำลังมีเรื่องมีราวอยู่กับมิกกี เจมส์ มีฉายาว่า "เดอะ กรามาซอน" (The Glamazon) เป็นอดีตแชมป์หญิง WWE 3 สมัย และแชมป์ดีวาส์ 1 สมัย รวมทั้งสิ้น 4 สมัย ในช่วงต้นปี 2012 เบทกำลังอยู่ในระหว่างการครองแชมป์ดีวาส์ เพื่อล้มสถิติการครองแชมป์ดีวาส์ ที่ยาวนานที่สุดในประวัติศาสตร์ของ WWE ซึ่งมารีส เป็นคนทำไว้ ทว่าอีกแค่หนึ่งสัปดาห์ก็จะสามารถล้มสถิติได้นั้น เบทก็มาเสียแชมป์ให้นิกกี เบลลาวันที่ 23 เมษายน 2012
ในรอว์ (1 สิงหาคม 2011) เบทได้เป็นผู้ชนะแบทเทิลรอยัลได้เป็นผู้ท้าชิงอันดับ 1 แชมป์ดีวาส์กับเคลลี เคลลี เจ้าของตำแหน่งในขณะนั้น ในซัมเมอร์สแลม (2011) เบทได้ชิงแชมป์ดีวาส์กับเคลลี เคลลีแต่ไม่สำเร็จ ในไนท์ออฟแชมเปียนส์ (2011) เบทได้ขอท้าชิงแชมป์อีกครั้ง แต่ก็ไม่สำเร็จ ในเฮลอินเอเซล (2011) เบทคว้าแชมป์ดีวาส์สมัยแรกได้สำเร็จ ในเวนเจินส์ (2011) เบทป้องกันแชมป์กับอีฟ ทอร์เรสเอาไว้ได้ ในเซอร์ไวเวอร์ซีรีส์ (2011) ต้องป้องกันแชมป์กับอีฟแบบลัมเบอร์จิลแต่ก็ป้องกันแชมป์เอาไว้ได้ ในป้องกันแชมป์กับเคลลีเอาไว้ได้ ในเรสเซิลเมเนีย ครั้งที่ 28 เบทได้จับคู่กับ อีฟ ทอร์เรส เจอกับ เคลลี เคลลี จับคู่กับ มาเรีย มีนัวโนส สุดท้าย เบทกับ อีฟ ทอร์เรส ก็เป็นฝ่ายแพ้ ในรอว์ (23 เมษายน 2012) เบทเสียแชมป์ให้นิกกี เบลลาในลัมเบอร์จิล ในโอเวอร์เดอะลิมิต (2012)ได้ขอท้าชิงแชมป์กับเลย์ลาแต่ไม่สำเร็จ ในศึก โนเวย์เอาท์ (2012)ได้ขอท้าชิงแชมป์อีกครั้งแต่ก็ไม่สำเร็จ
เบทได้จะลาออกจาก WWE ในช่วงสิ้นเดือนตุลาคม 2012 ทาง PWInsider รายงานว่า ตัวเบทเองได้แจ้งให้ทาง WWE ทราบก่อนหน้านี้แล้วว่าเธอจะลาออก แถมยังกำหนดวันเวลาไว้แล้วด้วยว่าจะออกเมื่อไหร่ แหล่งข่าวภายใน WWE บอกไม่รู้สึกประหลาดใจอะไรกับการที่เบทแจ้งว่าเธอจะลาออกจาก WWE ล่วงหน้าไว้แล้ว เนื่องจากดูเหมือนเธอมีที่ท่าทีว่าจะออกตั้งแต่เมื่อปีที่แล้ว ทุกวันนี้เบทมักใช้เวลาอยู่กับแฟนหนุ่มอย่าง เอดจ์ ที่บ้านของเอดจ์ ในเมืองนอร์ทแคโรไลนา ถ้าหากหลังจากลาออกจาก WWE ไปแล้ว และวันนึงเบทตัดสินใจที่จะปล้ำกับสมาคมอื่น เธอก็สามารถที่จะใช้ชื่อเบทเป็นชื่อในการปล้ำได้ เนื่องจากเธอใช้ชื่อนี้มาตั้งแต่ก่อนที่จะเข้ามาปล้ำใน WWE แล้ว ซึ่งแท้จริงแล้วเบทแค่อยากจะออกเพื่อเอาเวลาไปทำบางสิ่งบางอย่างสักพักเท่านั้น ซึ่งก็มีการคาดการณ์เช่นกันว่าที่เธอลาออกไปนั้น เป็นเพราจะไปคอยดูแลเอดจ์ ซึ่งเตรียมจะเข้ารับการผ่าตัดต้นเดือนพฤศจิกายน 2012 และพักรักษาตัวอีกประมาณ 4 เดือน และก็มีการคาดการณ์ว่า เบทจะกลับมาใน WWE อีกในอนาคต ซึ่งเธอได้ปล้ำแมตช์สุดท้ายสั่งลาในรอว์ (29 ตุลาคม 2012) โดยเจอกับ เอเจ ลี 
ปี 2017 เบทได้รับการเสนอชื่อเข้าสู่หอเกียรติยศดับเบิลยูดับเบิลยูอี ประจำปี 2017
พับเมด

พับเมด  เป็นเครื่องมือค้นหาฐานข้อมูลตัวหนึ่งซึ่งเรียกใช้ข้อมูลจากฐานข้อมูล MEDLINE ซึ่งประกอบด้วยแหล่งอ้างอิง บทคัดย่อ และบทความตัวเต็มทางวิทยาศาสตร์และชีวเวชศาสตร์
นับถึง 27 ตุลาคม 2553 PubMed มีฐานข้อมูลแหล่งอ้างอิงมากกว่า 20 ล้านแหล่งอ้างอิง นับย้อนหลังไปถึง ค.ศ. 1966 มีฐานข้อมูลพร้อมบทคัดย่อกว่า 11.5 ล้าน และพร้อมบทความตัวเต็มแบบไม่คิดค่าใช้จ่ายกว่า 3.1 ล้านบทความ
PubMed Identifier.
PMID ย่อมาจาก PubMed identifier หรือ PubMed unique identifier เป็นตัวเลขประจำเอกสารที่อยู่ในระบบของพับเมด ซึ่งเริ่มนับตั้งแต่ 1 เป็นต้นมา สามารถใช้ตัวเลขดังกล่าวในการค้นหาเอกสารในระบบของพับเมดได้ ตัวเลขดังกล่าวเป็นคนละอย่างกับ PMCID (PubMed Central identifier) ซึ่งเป็นรหัสตัวอักษรและตัวเลขที่ใช้ระบุบทความทางวิชาการฉบับเต็มที่ตีพิมพ์ไว้ใน PubMed Central
ชัยภักดิ์ ศิริวัฒน์

ชัยภักดิ์ ศิริวัฒน์ หรือ บิ๊กแนต (เกิด 24 มิถุนายน พ.ศ. 2499) เป็นนักการเมืองชาวไทย ปัจจุบันดำรงตำแหน่งรองประธานคณะกรรมการโอลิมปิกแห่งประเทศไทย นายกสมาคมฮอกกี้แห่งประเทศไทย อดีตรัฐมนตรีช่วยว่าการกระทรวงมหาดไทย ในรัฐบาลชวลิต ยงใจยุทธ อดีตรัฐมนตรีช่วยว่าการกระทรวงคมนาคม ในรัฐบาลบรรหาร ศิลปอาชา อดีตรัฐมนตรีประจำสำนักนายกรัฐมนตรี ในรัฐบาลสุจินดา คราประยูร อดีตหัวหน้าพรรคราษฎร และอดีตสมาชิกสภาผู้แทนราษฎรจังหวัดอุตรดิตถ์
ประวัติ.
ชัยภักดิ์ ศิริวัฒน์ (โรมัน: Chaiyapak Siriwat) เกิดเมื่อวันที่ 24 มิถุนายน พ.ศ. 2499 ที่ตำบลท่าอิฐ อำเภอเมือง จังหวัดอุตรดิตถ์ เป็นบุตรคนที่ 1 ในจำนวน 4 คน ของพลเรือตรีชอบ กับนางสุพัตรา (วิจิตรานนท์) ศิริวัฒน์ และเป็นพี่ชายของนายวารุจ ศิริวัฒน์ จบการศึกษาระดับปริญญาตรี สาขาวิชาการตำรวจ จากมหาวิทยาลัยเซนต์เกรกอรี (AS. BS. Police Science – St. Gregory's University) ประเทศสหรัฐอเมริกา และ ปริญญาโท จากคณะรัฐศาสตร์ มหาวิทยาลัยรามคำแหง ด้านชีวิตรอบครัวสมรสกับนางนฤมล ศิริวัฒน์ สมาชิกวุฒิสภา จังหวัดอุตรดิตถ์
การทำงาน.
ชัยภักดิ์ ศิริวัฒน์ เริ่มทำงานเป็นเจ้าของธุรกิจหนังสือพิมพ์ซันเดย์นิวส์ และต่อมาจึงได้เข้ามาทำงานการเมือง เป็นสมาชิกสภาผู้แทนราษฎร จังหวัดอุตรดิตถ์ สังกัดพรรคราษฎร โดยดำรงตำแหน่งหัวหน้าพรรค ต่อมาได้ลาออกจากพรรคราษฎร และย้ายมาสังกัดพรรคประชากรไทย ในปี พ.ศ. 2538 เกิดกรณีกลุ่มงูเห่าขึ้นในพรรคประชากรไทย ซึ่งนายชัยภักดิ์ ได้ให้การสนับสนุนนายชวน หลีกภัย เป็นนายกรัฐมนตรี แต่ต่อมาภายหลังการโปรดเกล้าฯ แต่งตั้งนายกรัฐมนตรีแล้ว นายชัยภักดิ์ จึงได้ลาออกจากการเป็น ส.ส.
ในการทำงานการเมืองเคยได้รับตำแหน่งรัฐมนตรีประจำสำนักนายกรัฐมนตรี ในรัฐบาลของพลเอกสุจินดา คราประยูร เป็นรัฐมนตรีช่วยว่าการกระทรวงคมนาคม ในรัฐบาลนายบรรหาร ศิลปอาชา และรัฐมนตรีช่วยว่าการกระทรวงมหาดไทย ในรัฐบาลพลเอกชวลิต ยงใจยุทธ
การกีฬา.
ชัยภักดิ์ ศิริวัฒน์ เป็นนายกสมาคมฮอกกี้แห่งประเทศไทย และยังได้รับการเลือกตั้งจากสมาชิกสหพันธ์ฮอกกี้เอเชีย ให้ดำรงตำแหน่งรองประธานสหพันธ์ เมื่อต้นปี พ.ศ. 2554 และยังได้รับรางวัลนายกสมาคมฮอกกี้ยอดเยี่ยม ในการประกาศรางวัล AHF อะวอร์ด ที่กัวลาลัมเปอร์ ประเทศมาเลเซียอีกด้วย
ในปี พ.ศ. 2560 ได้รับแต่งตั้งเป็นรองประธานคณะกรรมการโอลิมปิกแห่งประเทศไทย
ดาวล้อมเดือน

ดาวล้อมเดือน  เป็นคำที่ใช้ในดาราศาสตร์ทรงกลมและโหราศาสตร์ ซึ่งเป็นปรากฏการณ์ที่เทห์ฟากฟ้าปรากฏขึ้นใกล้กับเทห์ฟากฟ้าอีกดวงหนึ่ง เมื่อมองจากสถานที่บางแห่ง (ซึ่งโดยปกติแล้วจะยึดโลกเป็นหลัก) 
สัญลักษณ์ของดาวล้อมเดือนในทางดาราศาสตร์และโหราศาสตร์ คือ (ในยูนิโค้ด U+260C ☌).